**Skibidi Toilet** on sarja YouTubessa julkaistuja videoita ja lyhyitä YouTube Shorts -videoita. Videot on luonut DaFuq!?Boom! -nimiselle kanavalleen georgialainen Aleksei Gerasimov. Sarja on noussut suureen suosioon vuoden 2023 aikana.

Ensimmäisestä helmikuussa 2023 julkaistusta videosta tuli 124,5 miljoonalla katselukerralla (tilanne 7. joulukuuta 2023) YouTuben katsotuin video vuonna 2023. Lisäksi kanava sai 36 miljoonaa tilaajaa. Alfa-sukupolven eli 2010-luvun jälkeen syntyneiden alakouluikäisten on sanottu katselevan videoita tunteja päivässä.*lähde?* Sen sijaan Z-sukupolven edustajat ovat videoiden kohdeyleisöksi jo liian vanhoja, eikä niistä ole heidän keskuudessaan tullut samanlaista ilmiötä.

Koska YouTube Shorts -videot voivat olla korkeintaan minuutin pituisia, jaksoista kootaan tuotantokausiksi nimettyjä juonellisia, muutaman minuutin koostevideoita. Ensimmäiset "tuotantokaudet" olivat vain noin minuutin mittaisia, mutta uusimmat "tuotantokaudet" voivat olla jo yli kymmenminuuttisia. Huhtikuussa 2024 sarja on edennyt 72. "jaksoon" ja 23. "tuotantokauteensa".

Sisältö
-------

Videot on tehty Source Filmmakerilla, ja hahmoja ja esineitä on otettu *Half-Life 2*- ja *Garry’s Mod* -peleistä.

Videoiden taustalla soi sikermä, jossa on yhdistetty Timbalandin kappale "Give It to Me" ja turkkilaisen muusikon Biser Kingin kappale "Dom Dom Yes Yes". Sana 'skibidi' on otettu jälkimmäisen kappaleen säkeestä "Trrrrrrr shtibididob dob dob dob dob yes yes shtib shtib shtib shtibidid shtibidi dabudu dabudu yes yes".

### Juoni

Videosarjan kantavana ideana on sota maailman valloittaneiden vessanpönttö-hahmojen (hahmon pää näkyy vessanpöntöstä) ja näitä vastustavien kapinallisten välillä. Kapinallisilla puolestaan pää on korvattu erilaisilla laitteilla, kuten valvontakameroilla, kaiuttimilla, televisioilla, ja heistä käytetään joskus nimitystä "cameramen". ja on muita variaatioita cameraman hahmosta esim Tv man,Tv woman,Speaker man jne

Arvostelu
---------

Amerikkalaiset ja brittiläiset toimittajat ovat pitäneet videoita outoina ja pelottavina ja videosarjaa on verrattu Slenderman-videoihin.
Jotkut indonesialaiset sanomalehdet ovat väittäneet, että Skibidi Toilet -videoiden väkivallalla ja oudolla visuaalisella tyylillä voi olla haitallinen vaikutus pieniin lapsiin. Asiasta on käytetty nimitystä "Skibidi Toilet" -syndrooma. Toisaalta ainakin *The Guardian* pitää sarjan haitallisuudesta esitettyjä väitteitä pelkkänä moraalipaniikkina.

Tammikuusta 2024 lähtien Venäjän poliisi on tutkinut väitteitä sarjan lapsille aiheuttamista haitoista erään Moskovan asukkaan tekemän valituksen jälkeen.

Katso myös
----------

* *Poppy Playtime*

Lähteet
-------

1. 1 2 3 4 5  Alex McKinnon & Steph Harmon: Skibidi Toilet: what is this bizarre viral YouTube series – and does it deserve the moral panic? *The Guardian*.  22.1.2024. Viitattu 27.2.2024. (englanniksi)
2. ↑  Videot | Tässä ovat vuoden 2023 suosituimmat Youtube-trendit *Helsingin Sanomat*.  7.12.2023. Viitattu 4.2.2024.
3. ↑  Taylor Lorenz: How a toilet-themed YouTube series became the biggest thing online *The Washington Post*.  9.12.2023. Viitattu 4.2.2024. (englanniksi)
4. ↑  DaFuq!?Boom! - YouTube *www.youtube.com*. Viitattu 2.3.2024.
5. 1 2  Dazed: Skibidi Toilet: the terrifying new creatures haunting the internet *Dazed*.  12.7.2023. Viitattu 4.2.2024. (englanniksi)
6. ↑  What are Skibidi toilets? Explaining the bizarre YouTube video series that's taking over the internet *For The Win*.  24.7.2023. Viitattu 4.2.2024. (englanniksi)
7. ↑   "Biser King Dom Dom Yes Yes (OFFICIAL VIDEO)".
8. ↑  Dazed: Skibidi Toilet: the terrifying new creatures haunting the internet *Dazed*.  12.7.2023. Viitattu 4.2.2024. (englanniksi)
9. ↑  Washington Post: How a toilet-themed YouTube series became the biggest thing online *washingtonpost.com*.
10. ↑  Kompas Cyber Media: Ramai soal Sindrom Skibidi Toilet, Apa Bahayanya untuk Anak? *KOMPAS.com*.  4.8.2023. Viitattu 27.2.2024. (indonesiaksi)
11. ↑  Romafi Wahyu Kurniawan: Hati-Hati, Kecanduan Skibidi Toilet Bisa Berbahaya Bagi Anak-anak - Jawa Pos *Hati-Hati, Kecanduan Skibidi Toilet Bisa Berbahaya Bagi Anak-anak - Jawa Pos*.  3.8.2023. Viitattu 27.2.2024. (indonesiaksi)
12. ↑  Waspada Bahaya Sindrom Skibidi Toilet Pada Anak, Segera Arahkan Ke Konten Positif *Tribunjateng.com*. Viitattu 27.2.2024. (indonesiaksi)
13. 1 2  Allison Quinn: Russian Cops Forced to Investigate Famous Singing Toilets *The Daily Beast*.  17.1.2024. Viitattu 27.2.2024. (englanniksi)